།སྒྲ་ལ་འཇུག་པ་ཞེས་བྱ་བའི་བསྟན་བཅོས་
བཞུགས་སོ། །
༄༅། །ཨོཾ་སྭསྟི་སིདྡྷ། འཇམ་པའི་དབྱངས་ལ་ཕྱག་འཚལ་ལོ། །བདེན་པ་བརྙེས་
པ་འཕགས་པ་རྒྱ་མཚོའི་འཁོར། །འདུས་པའི་གཙུག་ན་སྟོང་ཉིད་སེང་གེའི་སྒྲ། །རྡུལ་
བྲལ་དཔག་ཡས་འཇམ་པའི་ཡན་ལག་གི། །སྒྲ་དབྱངས་སྒྲོགས་པ་དེ་ལ་ཕྱག་འཚལ་
ལོ། །གཞན་དག་གིས་ནི་སྔོན་ཆད་ལུགས་འབྱུང་འདི། །གངས་རིའི་ངོགས་འདིར་
རྒྱས་པར་མ་མཛད་ལ། །དེས་ན་མཁས་པ་རྣམས་ཀྱང་རྨོངས་གྱུར་པས། །འདི་ལ་
ཁོ་བོ་བློ་གྲོས་གསལ་ཕྱིར་དབྱེ། །ལུང་སྟོན་པར་བྱེད་པ་སྒྲའི་གནས་མ་རྟོགས་པས་
ནི། ཚིག་གི་སྡེབ་སྦྱོར་ཙམ་ཡང་ཤེས་པར་མི་འགྱུར་ན། ཡང་དག་པའི་དོན་རྟོགས་
པར་ག་ལ་འགྱུར། དེ་བས་ན་བརྩེ་བས་སྒྲ་ལ་འཇུག་པ་འདི་བྲི་བར་བྱའོ། །དེ་ལ་
གསུམ་སྟེ། སྒྲའི་མཚན་ཉིད་དང༌། ངེས་ཚིག་དང་། དབྱེ་བའོ། །དང་པོ་ནི། ཤེས་
བྱ་ཐམས་ཅད་ལ་མ་རྨོངས་པར་བྱེད་པའི་ནུས་པ་དང་ལྡན་པའོ། །གཉིས་པ་ནི། བྱཱ་
ཀ་ར་ཎ་ཞེས་བྱ་སྟེ། ལུང་སྟོན་པའམ། ཀུན་གསལ་བར་བྱེད་པའམ། ཀུན་གོ་
བར་བྱེད་པ་ཞེས་བྱ་བ་ལ་འཇུག་གོ། །གསུམ་པ་དབྱེ་ན་གཉིས་ཏེ། སྒྲའི་གནས་
བརྒྱད་དང་། དེའང་གསུམ་དུ་བསྡུ་བའོ། །དང་པོ་ལ་དབྱེ་ན་བརྒྱད་དེ། བྱེད་
པའི་གནས། བསྡུ་བའི་གནས། བསྒྱུར་བའི་གནས། དྲང་བའི་གནས། འཇུག་
པའི་གནས། རྣམ་པར་དབྱེ་བའི་གནས། ཕྱོགས་ཀྱི་གནས། དངོས་པོའི་གནས་
སོ། །དང་པོ་བྱེད་པའི་གནས་ནི།
དངོས་པོ་གང་ཡང་རུང་བ་ཞིག་བསྒྲུབ་པ་ལ། སྒྲ་
-408-

སྒྲ་ལ་འཇུག་པ་ཞེས་བྱ་བའི་བསྟན་བཅོས།
འདི་སྲིད་ཅིག་ཚོགས་པ་ལས་འགྲུབ་བོ་ཞེས་སྟོན་པའོ། །གཉིས་པ་བསྡུ་བ་ནི། དོན་
དང་ལྡན་པའི་ཚིག་བསྡུས་ནས་ཡི་གེ་ཉུང་བར་བྱེད་པའོ། །གསུམ་པ་བསྒྱུར་(༢༢༦)བ་
ནི། སྐད་ཀྱི་བྱིངས་མ་བསྒྱུར་བ་ལ་བསྒྱུར་བས་ཐེ་ཚོམ་མཐའ་དག་སེལ་བའོ། །བཞི་
པ་དྲང་བའི་གནས་ནི། གཞན་གཅོད་ཅིང་བྱེ་བྲག་འབྱེད་པར་བྱའོ། །ལྔ་པ་འཇུག་
པའི་གནས་ནི། ཡི་གེ་འཇུག་པའི་གཞི་བརྡ་དང་ཐ་སྙད་སྟོན་པའོ། །དྲུག་པ་རྣམ་
པར་དབྱེ་བ་ནི། སྒྲ་གཅིག་ཀུན་ཏུ་བཏུབ་པ་དང༌་། སྒྲ་གཅིག་དོན་ཀུན་ལ་འཇུག་
ཏུ་རུང་བའི་ཚུལ་སྟོན་པའོ། །བདུན་པ་ཕྱོགས་ཀྱི་གནས་ནི། སྐྱེས་བུའི་ནུས་པ་
སྟོན་པའོ། །བརྒྱད་པ་དངོས་པོའི་གནས་ནི། དོན་གྱི་དངོས་གཞི་རྟོགས་པར་བྱེད་
པའོ། །དེ་དག་རྒྱས་པར་གཞན་དུ་ཤེས་པར་བྱའོ། །སྤྱི་དོན་གཉིས་པ་དེའང་གསུམ་
དུ་བསྡུ་ན། ཡི་གེ་དང༌། མིང་དང་། ཚིག་གི་ཚོགས་སོ། །དང་པོ་ལ་ལྔ། མཚན་
ཉིད་དང་། ངེས་ཚིག་དང་། རྒྱུ་དང་༌། ལྡང་ཚད་དང༌་། དབྱེ་བའོ། །དང་པོ་
མཚན་ཉིད་ནི། སྒྲ་གང་ཞིག་འབྲུར་ཆགས་པའོ། །གཉིས་པ་ངེས་ཚིག་ནི། ཡི་
གེ་ཞེས་བྱ་བ་གསུམ་ལ་འཇུག་སྟེ།སྟེ། ཨ་ཀྵ་ར། བྱཉྫ་ན། ཝརྞྞ། ཞེས་བྱ་བ་རྣམ་
གྲངས་མེད་པར་གསལ་བར་བྱེད་པ། རྗོད་པར་བྱེད་པ་ཞེས་བྱ་བའོ། །གསུམ་
པ་རྒྱུ་ནི། གཉིས་ལས་ཕྱེ་བས་བདུན་ཏེ། སྔོན་དུ་འགྲོ་བའི་རྒྱུ་བཞི་དང་། སྐལ་
བ་མཉམ་པའི་རྒྱུ་གསུམ་མོ། །བཞི་པ་ལྡང་ཚད་ལ་གཉིས། དབྱངས་གཅིག་གིས་
བཅིང་བ་དང་། མིང་གི་མཐའི་ཡི་གེའོ། །དང་པོ་ནི་དོན་གྱི་ངོ་བོ་མཚོན་མི་ནུས་
པའི་ང་རོ་གཅིག་གིས་བཅིང་པ་རྣམས་ཡིན་ཏེ། ཨོཾ་དང༌། ཧཱུྃཧཱུཾ་དང༌། ཕཊ་ལ་
སོགས་པའོ། །གཉིས་པ་མིང་གི་མཐའི་ཡི་གེ་ནི། ཀ་དང་ག་ལ་སོགས་པ་གསལ་
བྱེད་ཀྱི་ཆ་རྣམས་སོ། །ལྔ་པ་དབྱེ་བ་ལ་བཞི། རྩ་བ་དང་ཡན་ལག་ཏུ་དབྱེ་བ་
དང་། དབྱངས་དང་གསལ་བྱེད་དུ་དབྱེ་བ་དང་། གནས་ཀྱི་དབྱེ་བ་དང༌། འདྲེན་
-409-

ས་སྐྱ་བཀའ་འབུམ། ༼ཙ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
པས་དབྱེ་བའོ། །དང་པོ་གསུམ་དུ་འགྱུར་ཏེ། རྩ་བའི་ཡི་གེ་ཨའོ། །ཡན་ལག་གི་
ཡི་གེ་བདུན་ནོ། །ཉིང་ལག་གི་ཡི་གེ་གཞན་རྣམས་སོ། །གཉིས་པ་ནི་ཨཱ་ལི་རྣམས་
ནི་དབྱངས། ཀཱ་ལི་རྣམས་ནི་གསལ་བྱེད་དོ། །གསུམ་པ་ནི། ཁོག་པ། མགྲིན་
པ། རྐན། ལྕེ། སྣ། སྤྱི་བོ། སོ། མཆུ་རྣམས་སོ། །བཞི་པ་འདྲེན་པས་ཕྱེ་ན་
བཞི་སྟེ། ཐ་མལ་པ་དང་། རིང་པོ་དང་། ཤིན་ཏུ་རིང་པོ་དང་། དྲག་པོའོ། །ཡི་
གེའི་ཚོགས་བསྟན་ཟིན་ཏོ།
༎
ད་ནི་སྤྱི་དོན་གཉིས་པ་མིང་གི་ཚོགས་བསྟན་ཏེ། དེ་ལ་བཞི་སྟེ། མཚན་ཉིད་
དང༌་། རྒྱུ་དང༌། ལྡང་ཚད་དང་། དབྱེ་བའོ། །དང་པོ་ནི་དོན་གྱི་ངོ་བོ་ཉིད་
མཚོན་པར་ནུས་པའོ། །གཉིས་པ་རྒྱུ་ནི་ཡི་གེ་ཉིད་དོ། །གསུམ་པ་ལྡང་ཚད་ལ་
གཉིས་ཏེ། ཡི་གེས་མིང་ལྡང་བའི་ཚད་དང༌། དེ་ལ་རྩོད་པ་སྤང་བའོ། །དང་པོ་
ལ་གཉིས་ཏེ། ཡི་གེ་རྐྱང་པས་འགྲུབ་པ་དང༌་། དེ་ཚོགས་པས་འགྲུབ་པའོ། །དང་པོ་
ནི། བདག་ཉིད་ལ་ང་ཞེས་བརྗོད་པའམ། སྐྱེད་པར་བྱེད་པ་ལ་མ་ཞེས་བརྗོད་པ་ལྟ་
བུ་རྣམས་སོ། །གཉིས་པ་ཚོགས་པས་འགྲུབ་པ་ནི། གཉིས་སམ། གསུམ་མམ། བཞི་
ལ་སོགས་པ་ཚོགས་པས་འགྲུབ་སྟེ། དཔེར་ན་ས་དང་ག་དང་ར་རྣམས་འདུས་པ་
ལས་སྒྲ་ཞེས་བྱ་བའི་དོན་འབྱུང་བ་ལྟ་བུའམ། དེ་བཞིན་དུ་ཀ་དང་བ་ལས་ཀ་བའི་
དོན་འབྱུང་བ་ལྟ་བུ་རྣམས་སོ། །གཉིས་པ་དེ་ལ་རྩོད་པ་སྤང་བ་ནི། འོ་ན་ཁྱོད་ཀྱི་
ལྟར་ན་ཡི་གེ་དང་། མིང་གཉིས་ལ་ཁྱད་པར་གཏན་མེད་པར་འགྱུར་ཏེ། དེའང་
མིང་གི་མཐའི་ཡི་གེ་དང༌། ཡི་གེ་རྐྱང་པས་འགྲུབ་པའི་མིང་ལ་ཡང་ཁྱད་པར་མེད་
ལ། དབྱངས་གཅིག་གིས་བཅིངས་པའི་ཡི་གེ་དང་། ཡི་གེ་ཚོགས་པས་འགྲུབ་པའི་
མིང་གཉིས་ལ་ཡང་(༢༢༧)ཁྱད་པར་མེད་དོ་ཞེ་ན། དེ་ནི་མ་ཡིན་ཏེ། ཡི་གེ་དང་མིང་
གི་ཁྱད་པར་ནི། དོན་གྱི་ངོ་བོ་མཚོན་ནུས་མི་ནུས་ལ་བཞག་གི། ཚོགས་པའམ་རྐྱང་
-410-

སྒྲ་ལ་འཇུག་པ་ཞེས་བྱ་བའི་བསྟན་བཅོས།
པ་ལ་མ་བཞག་པའི་ཕྱིར་རོ། །དེའང་གནས་སྐབས་ཁ་ཅིག་ཏུ་ཡུལ་དང་དུས་ཀྱི་ཁྱད་
པར་ལ་བཞག་དགོས་པའང་ཡོད་དོ། །སྤྱི་དོན་བཞི་པ་དབྱེ་བ་ལ་གཉིས། འདོད་
རྒྱལ་གྱི་མིང་དང་། རྗེས་སུ་བསྒྲུབ་པའི་མིང་ངོ་། །དང་པོ་ནི། ཆོས་གང་ལ། དེ་
མེད་བཞིན་དུ་བཏགས་པ་སྟེ་དཔེར་ན་བུམ་པ་དང་ཀ་བ་ལ་སོགས་པ་བཞིན་ནོ།
།དེ་
གཞན་ལ་མ་ལྟོས་པའི་ཕྱིར་ངེས་ཚིག་བསྒྲུབ་ཏུ་མེད་དེ་ཆོས་ཉིད་བཞིན་ནོ། །རྗེས་སུ་
བསྒྲུབ་པ་ལ་གཉིས།
དོན་དང་ལྡན་པའི་རྗེས་བསྒྲུབ་དང་། ལོག་པར་བསྒྲུབ་པའི་
རྗེས་བསྒྲུབ་བོ། །དང་པོ་ལ་གཉིས་ཏེ། མཚན་ཉིད་དང༌། དབྱེ་བའོ། །དང་པོ་ནི་
གཞན་ལ་ལྟོས་པ་དང་། བཅས་ནས་དོན་ཡང་དག་པར་བསྒྲུབ་པ་སྟེ། དཔེར་ན་
འབྲས་བུའི་རྟགས་ཀྱིས་རྒྱུ་དཔོག་པ་ན་གང་དུ་དུ་བ་ཡོད་པ་ན་མེ་ཡོད་དེ། དཔེར་ན་
ཚང་མང་བཞིན་ས་ཕྱོགས་ཆེ་གེ་མོ་ན་ཡང་དུ་བ་ཡོད་པའི་ཕྱིར་མེ་ཡོད་དོ་ཞེས་འཐད་
པ་བསྒྲུབ་པ་ན་སྐྱེས་བུས་ཕ་རོལ་ན་མེ་ཡོད་པར་ངེས་སོ། །དེ་བཞིན་དུ་དུང་འདི་ནི་
དཀར་ལ་ཁྱི་འདི་ཡང་དཀར་བའི་ཕྱིར། ཁྱི་འདི་ལ་ཡང་མིང་དུང་ཞེས་བརྗོད་པ་ལྟ་
བཏགས་
བུའོ། །དེ་ཕན་ཆད་ཀྱི་ཚིག་ནི་བསྒྲུབ་པར་མི་འོས་པ་སྟེ་དུང་དཀར་བའི་འཐད་པ་
དང་། མེ་ལས་དུ་བ་འབྱུང་བ་ལ་སོགས་པའི་འཐད་པ་ལ་སོགས་པ་ཧ་ཅང་ཐལ་བའི་
ཕྱིར་རོ། །སྤྱི་དོན་གཉིས་པ་དབྱེ་ན་གཉིས་ཏེ། ངོ་བོ་ཉིད་ཀྱི་མིང་དང༌་།
པའི་མིང་ངོ་། །དང་པོ་ལ་གཉིས་ཏེ། མཚན་ཉིད་དང༌། དབྱེ་བའོ། །མཚན་
ཉིད་ནི། གཞན་ལ་མ་ལྟོས་པར་རང་གི་ངོ་བོ་བསྒྲུབ་པའོ། །གཉིས་པ་དབྱེ་བ་ལ་
གསུམ་སྟེ་ཡིན་པར་བསྒྲུབ་པ་དང༌། ངོ་བོ་བསྒྲུབ་པ་དང༌། དངོས་པོའི་རྐྱེན་བསྒྲུབ་
པའོ། །དང་པོ་ལའང་གཉིས་ཏེ། མཚན་ཉིད་དང༌། དབྱེ་བའོ། །མཚན་ཉིད་
ནི་ངོ་བོ་བསྒྲུབ་ཅིང་གཞན་ལ་ཟུར་མི་ཟ་བའོ། །གཉིས་པ་ངོ་བོ་བསྒྲུབ་པ་ནི་རང་
གི་རྫས་བསྒྲུབ་པ་སྟེ། དཔེར་ན་མེ་ནི་མེའོ་ཞེས་བརྗོད་པ་ན་ཡོད་པ་ལ་སོགས་པ་
-411-

ས་སྐྱ་བཀའ་འབུམ། ༼ཙི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
བཏགས་པའི་མིང་ལྔ་སྤོང་བའོ། །གསུམ་པ། དངོས་པོའི་རྐྱེན་བསྒྲུབ་པ་ནི། རང་
གི་ལྡོག་པ་ཕྱོགས་གཅིག་བསྒྲུབ་པ་སྟེ།
དཔེར་ན་མེ་ནི་གསལ་བའོ་ཞེས་བརྗོད་པ་
ན། ཚ་བ་ལ་སོགས་པའི་ལྡོག་པ་གཞན་སེལ་བའོ། །གཉིས་པ་བཏགས་པའི་མིང་ལ་
གཉིས།
མཚན་ཉིད་དང༌། དབྱེ་བའོ། །དང་པོ་ནི་དོན་གཞན་གྱི་ཆ་ཙམ་ལ་བརྟེན་
ནས་བསྒྲུབ་པའོ། །དབྱེ་ན་བཞི་སྟེ། རྟེན་ལ་བརྟེན་པར་བཏགས་པ་དང༌་། རྒྱུ་ལ་
འབྲས་བུར་བཏགས་པ་དང་། འབྲས་བུ་ལ་རྒྱུར་བཏགས་པ་དང་། འདྲ་བ་ལ་དངོས་
སུ་བཏགས་པའོ། །དང་པོ་ལ་གཉིས་ཏེ། རྫས་ཐ་དད་ལྡོག་པ་གཅིག་ལ་བརྟེན་པ་
དང་། ལྡོག་པ་ཐ་དད་རྫས་གཅིག་ལ་བརྟེན་པའོ། །དང་པོ་ནི། ས་བོན་འདེབས་
པ་ལ་ཞིང་འདེབས་པ་ལྟ་བུའམ། མི་ངན་གྱི་རྟེན་བྱས་པ་ལ་མི་ངན་ལྟ་བུའོ། །གཉིས་
པ་ནི། ཡོན་ཏན་ཡོད་པ་ལ་ཡོན་ཏན་ཅན་ནམ། རྩལ་ཡོད་པ་ལ་རྩལ་ཅན་ལྟ་
བུའོ། །རྒྱུ་ལ་འབྲས་བུར་བཏགས་པ་ལ་གཉིས་ཏེ།
བཏགས་པ་དང༌།
བརྒྱུད་པའི་རྒྱུ་ལ་འབྲས་བུར་
དངོས་ཀྱི་རྒྱུ་ལ་འབྲས་བུར་བཏགས་པའོ། །དང་པོ་ནི་ལུད་
ལ་ཟས་ཡིན་ཞེས་པ་ལྟ་བུའམ། སྨན་ལ་སྲོག་ཡིན་ཞེས་པ་ལྟ་བུའོ། །གཉིས་པ་ལ་
ནི། ཡོས་འཐགས་པ་ལ་ཕྱེ་འཐགས་པ་ལྟ་བུའམ། སྨན་སྲོག་ཡིན་པ་ལྟ་བུའོ། །འབྲས་
བུ་ལ་རྒྱུར་བཏགས་པ་ནི། མེ་བྱེད་པ་ལ་མེ་ཤིང་ལྟ་བུའོ། །འདྲ་བ་ལ་དངོས་ཀྱི་མིང་
(༢༢༨)བཏགས་པ་ལའང་གཉིས། རྫས་འདྲ་བ་དང༌། ལྡོག་པ་འདྲ་བའོ། །དང་པོ་
ནི། སེམས་ཅན་ལ་སངས་རྒྱས་ཞེས་བཤད་པ་ལྟ་བུའོ། །གཉིས་པ་ནི། སྐྱེས་བུ་
མཛེས་པ་ལ་ལྷ་ཞེས་བརྗོད་པ་ལྟ་བུའོ། །བཏགས་པའི་མིང་བསྟན་ཟིན་ཏོ། །དོན་
དང་ལྡན་པའི་རྗེས་བསྒྲུབ་བཤད་ཟིན་ཏོ།། །།
ད་ནི་སྤྱི་དོན་གཉིས་པ་ལོག་པར་བསྒྲུབ་པའི་རྗེས་བསྒྲུབ་སྟོན་ཏོ། །དེ་ལ་གཉིས་
ཏེ། མཚན་ཉིད་དང་། ཁྱད་པར་རོ། །དང་པོ་ནི་གཞན་ལ་ལྟོས་ནས་རང་གི་ངོ་བོ་
- 412

སྒྲ་ལ་འཇུག་པ་ཞེས་བྱ་བའི་བསྟན་བཅོས།
ལོག་པར་བསྒྲུབ་པ་སྟེ། དཔེར་ན་ཁྱི་ནག་པོ་ལ་དུང་ཞེས་བརྗོད་པ་བཞིན་ཏེ། ངེས་
ཚིག་ཡོད་མོད་ཀྱང་ལོག་པར་བསྒྲུབ་པའི་ཕྱིར་མི་བཤད་དོ། །གཉིས་པ་ཁྱད་པར་
ནི། འོ་ན་ངེས་ཚིག་བཤད་དུ་མེད་པའི་ཕྱིར་འདོད་རྒྱལ་བ་དང་ཁྱད་པར་ཅི་ཡོད་ཅེ་
ན། ངེས་ཚིག་བཤད་དུ་མེད་པ་ཙམ་ལ་ཁྱད་པར་མེད་མོད་ཀྱང་། འདོད་རྒྱལ་བ་
ནི།
དོན་གཞན་ལ་མ་བརྟེན་པ་ཡིན་ལ་འདི་ནི་གཞན་ལ་བརྟེན་པ་ཡིན་ནོ། །མིང་
གི་ཚོགས་བསྟན་ཟིན་ཏོ། ། །།
ད་ནི་སྤྱི་དོན་གསུམ་པ་ཚིག་གི་ཚོགས་བསྟན་པར་བྱའོ། །དེ་ལ་བཞི་སྟེ། མཚན་
ཉིད་དང༌། རྒྱུ་དང༌་། ལྡང་ཚད་དང་། དབྱེ་བའོ། །དང་པོ་མཚན་ཉིད་ནི། དོན་
གྱི་ཁྱད་པར་སྟོན་ནུས་པ་སྟེ། དཔེར་ན་དོན་གྱི་ངོ་བོ་ཀ་བ་ལྟ་བུ་ལ་དེའི་ཁྱད་པར་
མཁྲང་པོའམ། བུམ་པ་མགྲིན་རིང་ལྟ་བུ་སྟོན་པའོ། །གཉིས་པ་རྒྱུ་ནི། མིང་གི་
ཚོགས་སོ། །གསུམ་པ་ལྡང་ཚད་ལ་གཉིས། མིང་གཉིས་ཚོགས་པས་འགྲུབ་པ་
དང་། དུ་མ་ཚོགས་པས་འགྲུབ་པའོ། །དང་པོ་ནི་ཀ་བ་མཁྲང་པོ་ལྟ་བུའོ། །གཉིས་
པ་ནི་ཀ་བ་ཟླུམ་པོ་མཁྲང་རིང་ཞེས་པ་ལ་སོགས་པ་རྣམས་སོ། །བཞི་པ་དབྱེ་ན་གཉིས་
ཏེ། ཚིག་སྡུད་པའི་སྦྱོར་བ་དང་། ཚིག་གི་ཕྲད་དོ། །དང་པོ་ལ་གཉིས།
མཚན་
ཉིད་དང༌་། དབྱེ་བའོ། །དང་པོ་ནི་ཕྲད་མེད་པར་དོན་གྱི་ངོ་བོ་སྟོན་པའོ། །གཉིས་
པ་ལ་བཅུ་སྟེ། འབྲུ་མང་པོ་པའི་བསྡུ་བ་དང་། ཚིག་སྡུད་དང༌་། ཁྱད་པར་
དང་། ཡན་ལག་དང་། གཞི་དང་། གཞི་གཅིག་ཏུ། གཞི་མཐུན་པར། དེའི་སྐྱེས་
བུ་བསྡུ་བ་དང་། ཟླས་དབྱེ་བ་དང༌་། ཕྱོགས་མཚམས་སྟོན་པའི་སྦྱོར་བའོ། །དང་པོ་
ལ་གཉིས། མཚན་ཉིད་དང་། དབྱེ་བའོ། །དང་པོ་ནི་དོན་གང་ཞིག་ཡི་གེ་འབྲུ་དུ་
མས་སྟོན་པའོ། །གཉིས་པ་ལ་གཉིས། ཚིག་གཉིས་ཀྱི་འབྲུ་མང་པོ་པ་དང་།
མང་པོའི་འབྲུ་མང་པོའོ། །དང་པོ་ལ་ལྔ་སྟེ། རང་གི་མིང་དང་ལྡན་པ་དང་། མི་
ཚིག་
-413-

ས་སྐྱ་བཀའ་འབུམ། ༼ཙ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
ལྡན་པ་དང༌། ཕྱོགས་དང༌་། རྣམ་གྲངས་དང་། ཕན་ཚུན་ནོ། །དང་པོ་ནི་སྐྱེས་
བུ་སྟོབས་ཅན་ལྟ་བུའོ། །གཉིས་པ་ནི། བ་ཁྲ་མོ་ཅན་ལྟ་བུའོ། །གསུམ་པ་ནི། ཤར་
དང་ལྷོ་སྨོས་པས་མཚམས་གོ་བ་ལྟ་བུའོ། །བཞི་པ་ནི། བཅུ་པ་བཅུས་བརྒྱ་གོ་བ་ལྟ་
བུའོ། །ལྔ་པ་ནི། དབྱུག་ཁ་བ་ལྟ་བུའོ། །གཉིས་པ་ནི། ཚིག་མང་པོའི་འབྲུ་མང་
པོ་མུ་བཞིར་འགྱུར་ཏེ། ཕྱོ